Diari Oficial de la Generalitat Valenciana


Sumari del DOGV 4880, del 10-11-2004 (2004/10257)

RESOLUCIÓ de 25 d'octubre de 2004, de la Universitat d'Alacant, per la qual es convoca a concurs una plaça de professor col·laborador en règim de contractació laboral.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4880

Data del DOGV
:   10-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10150


Data del document
:   25-10-2004

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 25 d'octubre de 2004, de la Universitat d'Alacant, per la qual es convoca a concurs una plaça de professor col·laborador en règim de contractació laboral. [2004/Q10917]
  
En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, este Rectorat ha resolt convocar a concurs la plaça de professor col·laborador en règim de contractació laboral que s'indica a l'annex I de la present resolució, d'acord amb les següents bases:
  
Primera. Normes generals
  
Aquest concurs es regirà pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), pel Decret 174/2002, de 15 d'octubre (publicat en el DOGV de 22), del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, pels acords del Consell de Govern aplicables, i la resta de normativa de general aplicació.
  
Segona. Requisits
  
2.1 El compliment dels requisits per a concursar, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.
  
2.2 Requisits de caràcter general:
  
a) Tindre complits els 18 anys i no haver complit l'edat de jubilació.
  
b) Estar en possessió o en condicions d'obtindre el títol acadèmic exigit per a cada figura. Cas d'haver realitzat els seus estudis fora de l'estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea presentaren bé l'homologació o bé la credencial de reconeixement dirigit a l'exercici de la professió de professor d'universitat.
  
c) No patir malaltia o discapacitació física o psíquica que li impedisca l'exercisc de les corresponents funcions.
  
d) No haver sigut separat del servici ni inhabilitat per a l'exercici de funcions públiques o exercisquen càrrecs o funcions declarats incompatibles amb la docència. Així mateix, l'exercici de les places convocades quedarà sotmés a la Llei 53/1984, de 26 de desembre, i de les normes de desplegament, en matèria d'incompatibilitats. Els aspirants la nacionalitat dels quals no siga l'espanyola no hauran d'estar sotmesos a sanció disciplinària o condemna penal que impedisca, al seu estat, l'accés a la funció pública.
  
e) Els aspirants que no siguen de nacionalitat espanyola hauran de posseir un coneixement del castellà adequat per al desenrotllament de les seues funcions.
  
f) Els aspirants que sol·liciten plaça en què s'establisca l'ensenyança en llengua valenciana, serà necessari el coneixement d'esta al nivell mitjà.
  
2.3 Requisits de caràcter específic per a la figura de professor col·laborador:
  
a) Ser llicenciat, arquitecte, enginyer, diplomat universitari, arquitecte tècnic o enginyer tècnic.
  
b) Disposar d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
Tercera. Sol·licituds
  
3.1 Els qui desitgen prendre part en els concursos presentaran, per cada plaça sol·licitada, la corresponent instància segellada, bé al Registre General de la universitat o bé per qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en el termini de 20 dies hàbils des de l'endemà de la publicació d'esta convocatòria en el Diari Oficial de la Generalitat Valenciana. Esta instància, que s'ajustarà al model annex II d'esta convocatòria, anirà acompanyada de la documentació que a continuació es detalla:
  
a) D'acord amb l'article 34.1.1 de la Llei 12/1997, de 23 de desembre, de Taxes de la Generalitat Valenciana (DOGV del 29), resguard que justifique el pagament de 21,16 euros, en concepte d'admissió a proves, que s'ingressaran, en efectiu o per mitjà de transferència bancària, en la Caja de Ahorros dels Mediterráneo (AWA-6610), en el compte número 94631945/71 de l'oficina 3191, DC 11, i caldrà indicar juntament amb el nom i els cognoms, el número de document nacional d'identitat i el número de la plaça.
  
b) Fotocòpia del document nacional d'identitat o, en el cas dels estrangers, del document que n'acredite la identitat i la data de naixement.
  
c) Fotocòpia del títol acadèmic que corresponga, d'acord amb els requisits de cada categoria.
  
d) Fotocòpia de l'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
  
e) Si es tractar d'una plaça en què s'establisca l'ensenyança en llengua valenciana, s'aportara una fotocòpia del certificat corresponent al nivell mitjà, expedit per la Junta Qualificadora, o documentació de l'homologació d'este certificat expedida pel Servici de Normalització Lingüística d'alguna de les universitats de l'àmbit lingüístic català.
  
3.2 Traducció de documents.
  
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció per intèrpret jurat.
  
Quarta. Protecció de dades personals
  
Els dades de caràcter personal replegades en els documents aportats pels aspirants quedaran incloses al fitxer automatitzat, el responsable del qual és el gerent de la Universitat d'Alacant, la qual es compromet a no fer un ús distint de les dades personals replegades d'aquell per al qual han sigut sol·licitades, d'acord amb la Llei Orgànica 15/1999, de 13 de desembre, de Protecció de Dades.
  
La Universitat d'Alacant informa sobre la possibilitat d'exercir els drets d'accés, rectificació, cancel·lació i, si és procedent, d'oposició, d'acord amb l'article 5 de la llei; drets que han de ser exercits, per escrit, davant del secretari general d'esta universitat.
  
Cinquena. Relació d'admesos i exclosos
  
5.1 Expirat el termini de presentació d'instàncies, es publicarà la relació provisional d'admesos i exclosos en el Diari Oficial de la Generalitat Valenciana, en la pàgina web de la universitat i al tauler d'anuncis de l'edifici de Rectorat i Servicis Generals d'esta universitat, amb indicació de la causa d'exclusió.
  
En el termini de 10 dies hàbils comptats a partir de l'endemà de la publicació en el Diari Oficial de la Generalitat Valenciana, els interessats podran esmenar el defecte que n'haja motivat l'exclusió.
  
5.2 Conclòs este termini es publicarà la relació definitiva d'admesos i exclosos en el Diari Oficial de la Generalitat Valenciana, en la pàgina web de la universitat i al mateix tauler.
  
5.3 D'acord amb el que preveu l'article 59.5.b de la Llei 30/1992, de 26 novembre, modificada per la Llei 4/1999, estes publicacions substituiran la notificació personal als interessats i produiran els mateixos efectes.
  
5.4 Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida al vicerector de Planificació i Assumptes Econòmics de la Universitat d'Alacant, en la que es faran constar les dades de tipus bancari on es farà efectiva la transferència.
  
Sisena. Comissions de selecció
  
6.1 El concurs serà jutjat per la corresponent comissió de selecció que, de conformitat amb la normativa de la Universitat d'Alacant, estarà integrada per cinc membres de ple dret.
  
6.2 Els membres que componen la comissió de selecció es publicaran en el Diari Oficial de la Generalitat Valenciana i en el tauler d'anuncis de Rectorat i Servicis Generals en la mateixa resolució per la qual es publique la relació definitiva d'admesos i exclosos, i disposaran d'un termini de 10 dies, a comptar des de l'endemà de la publicació, per a formular una recusació davant del rector, que resoldrà d'acord amb el que disposen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27).
  
6.3 La comissió de selecció haurà de constituir-se en el termini d'un mes a comptar des de l'endemà de la publicació en el Diari Oficial de la Generalitat Valenciana. L'anunci de la data prevista per a l'acte de constitució es publicarà de la mateixa forma amb una antelació mínima de 10 dies.
  
6.4 Els membres de la comissió de selecció percebran les gratificacions per assistències fixades en la normativa de la Universitat d'Alacant, sobre indemnitzacions per raó del servici.
  
Setena. Procediment de selecció
  
El procediment de selecció dels concursants està integrat per dos fases:
  
7.1 Primera fase. La comissió procedirà a avaluar els mèrits al·legats i acreditats pels aspirants d'acord amb el barem general annex IV aprovat en Consell de Govern.
  
Per a això, la comissió, per mitjà de publicació en la web de la universitat i al tauler d'anuncis de l'edifici de Rectorat i Servicis Generals, convocarà els aspirants perquè aporten, per quintuplicat exemplar:
  
- Currículum, d'acord amb el model que s'inclou en l'annex III de la convocatòria i documentació que acredite fefaentment els mèrits al·legats.
  
- Programa raonat relatiu a una assignatura troncal o obligatòria de l'àrea de coneixement a què es vincule la plaça.
  
En les 48 hores següents a la presentació de la documentació esmentada i, si és procedent, de l'exposició oral, la comissió farà pública en la web de la universitat, així com al tauler d'anuncis del centre als locals del qual s'haja constituït i desenrotlle les seues actuacions, la puntuació assignada als mèrits, així com la data, el lloc i l'hora de la realització de la segona fase del procediment selectiu.
  
Per a superar esta fase, els aspirants hauran d'aconseguir una puntuació igual o superior a 5 punts.
  
7.2 Segona fase. Composta per dos parts:
  
a) Defensa i debat del programa docent presentat pel candidat; la defensa es realitzarà en un temps mínim de 30 minuts i el debat en un temps màxim de 120 minuts.
  
b) Exposició d'un tema a elegir pel candidat d'entre els inclosos en el seu programa, durant un temps mínim de 45 minuts. La comissió podrà formular quantes preguntes i aclariments considere necessari, durant un temps màxim de 120 minuts.
  
Per a superar esta fase el candidat haurà d'obtindre una puntuació igual o superior a 5 punts.
  
Huitena. Resolució del concurs
  
La comissió de selecció a partir de la valoració dels concursants elaborarà la proposta de provisió de la plaça o places a cobrir a favor del candidat o candidats que hagen obtingut la major puntuació i, subsidiàriament, per al cas de renúncia del candidat o candidats proposats, als qui els seguisquen en l'orde de puntuació, sempre que hagen obtingut la puntuació mínima necessària. En cas d'empat entre els candidats amb major puntuació es portarà a terme una votació entre els membres de la comissió, i resultarà proposat aquell candidat que obtinga un nombre més gran de vots.
  
La comissió publicarà en la pàgina web de la universitat, així com al tauler d'anuncis de l'edifici de Rectorat i Servicis Generals i al del centre als locals del qual s'haja realitzat el procediment, la puntuació obtinguda per cada candidat, el resultat de la votació, si és procedent, així com la proposta de provisió de la plaça o places.
  
Novena. Recurs d'alçada
  
Contra la proposta de la comissió es podrà interposar, en el termini d'un mes, recurs d'alçada, que resoldrà el rector, amb un informe previ de la Comissió de Reclamacions de la universitat, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; este termini es computarà a partir de la publicació d'esta proposta al tauler d'anuncis del centre i a la pàgina web de la universitat. La interposició del recurs paralitzarà la tramitació del procediment.
  
Deu. Publicació de la proposta d'adjudicació en el Diari Oficial de la Generalitat Valenciana
  
Transcorregut el termini previst per a la interposició i resolució, si és procedent, de recurs, es procedirà a enviar la proposta d'adjudicació de la plaça o places al Diari Oficial de la Generalitat Valenciana perquè es publique.
  
Onze. Firma del contracte
  
11.1 En el termini d'un mes des de la publicació del resultat del procediment selectiu en el Diari Oficial de la Generalitat Valenciana, el candidat proposat haurà d'acreditar en la Unitat de Gestió de Personal Docent i Investigador, amb documents originals, que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.
  
11.2 Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'esta universitat.
  
11.3 Les retribucions s'establiran d'acord amb el que regula el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'esta universitat, segons s'arreplega en l'annex V.
  
11.4. Cas de no formalitzar el contracte en el termini establit en esta base, per causa imputable a l'interessat, el candidat proposat decaurà en el seu dret, llevat que el termini indicat haja sigut ampliat, a petició motivada de l'interessat formulada amb anterioritat a l'expiració del termini, pel Vicerectorat d'Ordenació Acadèmica i Professorat, i oïda el director del departament a què està adscrita la plaça.
  
Dotze. Informació
  
La informació referent a esta convocatòria i el seu procés serà facilitada en la Unitat d'Accés PDI (antic concursos docents) del Servici de Selecció i Formació, de 09.00 a 14.00 hores (tel.: 965 90 34 00, ext. 3040) de dilluns a divendres. També podrà consultar-se a la web de la Universitat d'Alacant, a l'adreça http://www.ua.es/va/normativa/empleo/docencia\_2004.htm.
  
Alacant, 25 d'octubre de 2004.- El vicerector d'Ordenació Acadèmica i Professorat: Miguel Louis Cereceda.
  
ANNEX I
  
Plaça: DC02793
  
Categoria: professor col·laborador
  
Àrea de coneixement: Didàctica de les Ciències Experimentals
  
Departament: Didàctica General i Didàctiques Específiques
  
Activitat: Ciències de la Naturalesa i la seua didàctica.
  
Dedicació: parcial (6+6)
  
Duració: indefinida
  
Centre: Facultat d'Educació
  
ANNEX IV
  
Professor col·laborador
  
Barem general de les comissions de selecció per a jutjar les places de professors col·laboradors. Aprovat en Consell de Govern de 19 de juny de 2003.
  
1. Formació acadèmica: de 0 a 3,5 punts
  
Paràmetres establits a l'annex IV 3.3 de la Resolució de 17 d'octubre de 2002, de la Direcció General d'Universitats.
  
2. Experiència docent: de 0 a 3,5 punts
  
Paràmetres establits en l'annex IV 3.1 de la Resolució de 17 d'octubre del 2002, de la Direcció General d'Universitats.
  
3. Activitat investigadora: de 0 a 1 punt
  
Paràmetres establits en l'annex IV 3.4 de la Resolució de 17 d'octubre del 2002, de la Direcció General d'Universitats.
  
4. Experiència professional: de 0 a 1 punt
  
Paràmetres establits en l'annex IV 3.2 de la Resolució de 17 d'octubre del 2002, de la Direcció General d'Universitats.
  
5. Altres mèrits: de 0 a 1 punt